Այս բոլոր տարիներուն Պրիժիտը իմ հետս կը բնակէր: Մենք ամուսնացած ենք 2007 թուականին: Ամուսնութեամբ պաշտօնապէս օծեցինք մեր գաղտնի սէրը, որ շատեր չէին ընդուներ, բայց մենք զանոնք կը ստիպէինք ընդունիլ: Անշուշտ, ես հաստատակամ էի: Որպէսզի պայքարիմ կեանքի հանգամանքներուն դէմ, որոնք ամէն ձեւով կը ջանային հեռացնել մեզ իրարմէ: Որպէսզի ընդդիմանամ հասարակութեան համար ընդունելի կանոններուն, որոնց թելադրանքով մարդիկ առաջին պահէն կը դատապարտէին մեզ: Բայց պէտք է ըսեմ, որ ան իսկական խիզախութեամբ կը փայլէր: Անոր վճռականութեան մէջ վեհանձնութիւն ու անսպառ համբերութիւն կար: